Uprava za izvršenje krivičnih sankcija 

Podgorica, 20.05.2022.godine 
 U-RJN 27/2022-1

U skladu sa odredbama člana 4 stav 7 tačka 3 Pravilnika o načinu sprovođenja jednostavnih nabavki ("Službeni list Crne Gore", br. 061/20 od 24.06.2020, 065/20 od 03.07.2020, 071/20 od 16.07.2020, 074/20 od 23.07.2020, 102/20 od 16.10.2020, 051/21 od 20.05.2021) Komisija za sprovođenje postupka nabavke, dostavlja


    Pojašnjenje Zahtjeva za dostavljanje ponuda


Privredni subjekat se dana 18.05.2022. godine obratio Naručiocu putem ESJN-a zahtjevom za pojašnjenje tenderske dokumentacije:


Poštovani, Molim Vas za pojašnjenja u vezi ove jednostavne nabavke: 

1.Zašto se za posao održavanja dizel elektro agregata i servisa dizel elektro agregata traži licenca ovlašćenog inženjera za obavljanje djelatnosti izrade tehničke dokumentacije i građenja objekata izdata od Ministarstva održivog razvoja i turizma za obavljanje elektrotehničkih poslovam u skladu sa zakonom o planiranju prostora i izgradnji objekata ( Službeni list Crne Gore, br.064/17, 044/18, 063/18, 011/2019), s obzirom na to da se ova licenca koristi za rješavanje nekog tehnološkog postupka, a u ovom slučaju tehnološki postupak je već riješen ( agregati već postoje, montirani su i pušteni u rad)? 

2. Za partiju I potrebno je priložiti: dokaz, izdat od strane proizvođača ( u ovom slučaju proizvođač je Cummins) upravljačkog modula za kontrolu rada dizel elektro agregata na ime pravnog lica ( ili lica zaposlenog u pravnom licu) o obučenosti za rad na upravljačkom modulu i pripadajućem proizvođačkom softveru. Ovim uslovom se automatski favorizuje jedan ponuđač i ograničava tržište da niko drugi ne može nuditi ovu partiju. 

3. Za partiju I je potrebno priložiti izjavu Ponuđača da će za nuđene agregate koristiti licencirani softver za konekciju dizel elektro agregata. Još jednom, ovim se favorizuje jedan ponuđač i ograničava tržište da niko drugi ne može nuditi ovu partiju. Takođe da pojasnimo, svaki agregat, kada se proda, on se krajnjem Investitoru prodaje kao gotov proizvod, što znači da je kontrolna elektronika na njemu već isprogramirana, i da je nepotrebno koristiti softver za programiranje iste. Takođe, ukoliko dođe do problema tj. kvara na kontrolnoj elektronici, ista se može zamijeniti bez ikakvih problema. 

4. Imajući vidu starost svih agregata koje posjedujete na Vašim objektima, molimo Vas za pojašnjenje koji je razlog da se u ovoj jednostavnoj nabavci traži godišnje održavanje samo agregata proizvođača Cummins, a ne traži se godišnje održavanje svih drugih agregata? 

5. Na osnovu podataka o agregatima koje ste dostavili za partiju II, nemoguće je znati koji su djelovi potrebni ( kaiševi, filteri), koliko je motornog ulja potrebno, rashladne tečnosti...S obzirom da niste naveli koji su tipovi motora u pitanju. 

Imajući u vidu prethodno navedeno,smatramo da je ovaj postupak jednostavne nabavke potrebno poništiti, iz razloga što se favorizuje jedan ponuđač. 


Odgovori:

1.Smatramo da je nephodano da ponuđač ima stručne kapaciteta u vidu jednog lica sa traženom licencom kao dokaz stručnosti u obavljanju tražene djelatnosti, stoga smo mišljenja da je ovaj uslov u potpunosti u skladu sa zakonom.

2.Upravljački modul za kontrolu rada dizel agregata je najbitniji dio samog agregata, zato je neophodan uslov za obučenost rada na njemu u vidu potvrde izdata od strane proizvodjača agregata.

3.Potrebno je ispitati kompletnu funkcionalnost  agregata i u skladu sa potrebama UIKS-a optimizovati, pa je ovaj uslov neophodan.

4.Potrebno je održavanje samo dva agregata a za ostale je potreban servis koji smo tražili u partiji 2.

[bookmark: _GoBack]5.Navedene su oznake i tipovi agregata, što je dovoljno podataka za podnošenje ponude.  


U konačnom, a imajući u vidu prednje navedene odgovore, ostajemo pri traženim uslovima iz zahtjeva za dostavljanje ponuda.



Predsjednik komisije za sprovođenje postupka nabavke

